На основу чланова 92 и 97 став 4. Закона о планирању и изградњи (''Сл. гласник РС'', бр 72/200,145/2014…9/2020 ) и члана 40. Статута општине Чајетина (''Службени лист општине Чајетина'', број 2/2019 ) Скупштина општине Чајетина на седници одржаној 01. октобра 2020. године, донела је

**ОДЛУКУ О**

**УРЕЂИВАЊУ ГРАЂЕВИНСКОГ ЗЕМЉИШТА СРЕДСТВИМА ИНВЕСТИТОРА НАУНОВИЋ ГРАДЊА ДОО КРАГУЈЕВАЦ**

**Члан 1.**

Овом одлуком о уређивању грађевинског земљишта предвиђа се изградња одређеног броја путних праваца у Кривој Реци и Шљивовици који би се финансирали средствима инвеститора НАУНОВИЋ ГРАДЊА ДОО КРАГУЈЕВАЦ и то:

1. Изградња пута Крива Река-Зечевићи –река Л= 750м
2. Изградња пута до извора у центру Криве Реке Л= 60,00м б= 3,00 м;
3. Уређење делова кат. парцеле 802/1 ( обухвата од пута који води према кући Ђајић Радоша па до извора ) ,802/30 и 1510 КО Крива Река, у центру Криве Реке;
4. Изградња пута према кући Радмиле Пантовић у Шљивовици Л= 200 ,00 м;
5. Изградња пута према Мандићима-Шљивпоца Л= 60,00 м;
6. Проширење пута за Шкодриће –крак десно поред пруге, Шљивовица Л= 200,00 м;

**Члан 2.**

На основу достављених и оверених предмера и предрачуна из члана 1. ове одлуке, укупна вредност радова је 1.999.800,00 динара, без припадајућег ПДВ-а.

У случају да вредност радова са припадајућим ПДВ-ом буде виша од утврђеног доприноса разлика ће бити призната овом инвеститору кроз градњу неког будућег објекта.

**Члан 3.**

Инвеститор НАУНОВИЋ ГРАДЊА ДОО КРАГУЈЕВАЦ гради стамбени објекат у насељеном месту Златибор и за тај објекат је извршен обрачун доприноса за уређивање грађевинског земљишта дана 25.08.2020. године, под бројем 351- 493/2019-03 , а допринос је утврђен на износ од 9.678.995 ,00 динара, за једнократно плаћање, са обавезом инвеститора да поред обрачунатог доприноса плати и износ од 2.000.000,00 динара за четири недостајућа паркинг места.

Наведени радови из члана 1. у износу од 1.999.800,00 динара биће умањени од доприноса од 2.000,000,00 предвиђеног за четири недостајућа паркинг места.

**Члан 4.**

Инвеститор ће изградити наведене путеве предвиђене чланом 1. и након потврде надлежног надзорног органа извршиће се коначни обрачун који ће бити умањен од утврђеног доприноса за уређење грађевинског земљишта .

**Члан 5.**

Овлашћује се Општинска управа да закључи уговор са финансијером у смислу члана 92 Закона о планирању и изградњи, у свему према предмеру и предрачуну за предметне радове овереном од стране надзорног органа, с тим што ће се коначан обрачун извршити након завршетка радова.

**Члан 6.**

Ова одлука ступа на снагу даном доношења а биће објављивања у ''Службеном листу општине Чајетина''.

**СКУПШТИНА ОПШТИНЕ ЧАЈЕТИНА**

**Број: 02-82/2020-01 од 01. октобра 2020. године**

**ПРЕДСЕДНИК**

**Скупштине општине,**

*Арсен Ђурић*